สวัสดีค่ะ หนูอายุ18 มีอาการเจ็บหลังจี๊ดๆช่วงมีประจำเดือน จะเจ็บเป็นพักๆ เจ็บขึ้นมาทีแทบขาดใจเลยค่ะ จะไม่สามารถขยับส่วนไหนของร่างกายได้เลยค่ะตอนที่เจ็บ จะเจ็บจี๊ดๆเป็นเวลา2-3นาทีได้ค่ะ แล้วก็จะดีขึ้น ทั้งนี้มีอาการปวดท้องน้อยร่วมด้วยค่ะ อยากทราบว่าอาการแบบนี้ ผิดปกติรึป่าวค่ะ
สวัสดีค่ะ การวินิจฉัยที่เป็นไปได้-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-เยื่อบุโพรงมดลูกเจริญผิดที่ อาจทำให้มีอาการเจ็บปวดเวลามีประจำเดือน อาจร้าวไปที่หลังร่วมด้วย-ปวดประจำเดือน จะเป็นปวดบีบๆที่บริเวณมดลูก หากหมดประจำเดือน อาการจะหายสนิท-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้แนะนำสังเกตอาการค่ะ ว่าหากหมดประจำเดือนแล้ว อาการปวดหายไปหรือไม่ ถ้ายังไม่ทุเลาร่วมกับมีอาการอื่นๆเช่นปัสสาวะแสบขัด ตกขาวผิดปกติ มีไข้ เลือดออกผิดปกติทางช่องคลอด ควรไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้